钦定古今图书集成/明伦汇编/闺媛典/第034卷 > 车泌书妻杨氏
## 钦定古今图书集成/明伦汇编/闺媛典/第034卷 > 车泌书妻杨氏

按《宝庆府志》：“杨氏，邵阳车泌书妻。早归书，懿静柔婉，
克尽妇职。尢笃孝翁姑，姑性严急，氏承顺无少拂偶。
或怒发，必婉容下气，得姑意解而退。泌书或远行，氏
依膝下，食饮必躬，惟恐其姑之念子，泌书因是无内
顾忧，而姑亦忘其子之去其侧也。癸甲以后，兵荒频
仍，泌书卖卜谋食甚艰。氏备滫瀡，纫衣屐，不异平时。”
寻病卒，诸子皆贵，氏不及见，人咸惜焉